భీష్మ శంకర్ తివారీ

భీష్మ శంకర్ "కుశాల్" తివారీ (జననం 30 సెప్టెంబర్ 1960) భారతదేశానికి చెందిన రాజకీయ నాయకుడు. ఆయన రెండుసార్లు లోక్‌సభ సభ్యుడిగా ఎన్నికయ్యాడు. 
 రాజకీయ జీవితం  
భీష్మ శంకర్ తివారీ బహుజన్ సమాజ్ పార్టీ ద్వారా రాజకీయలోకి వచ్చి పార్టీలో వివిధ హోదాల్లో పని చేసి 2008లో ఖలీలాబాద్ లోక్‌సభ నియోజకవర్గానికి జరిగిన ఉప ఎన్నికలో  బీఎస్‌పీ అభ్యర్థిగా పోటీ చేసి తొలిసారి లోక్‌సభ సభ్యుడిగా ఎన్నికయ్యాడు. ఆయన 2009 లోక్‌సభ ఎన్నికలలో సంత్ కబీర్ నగర్ లోక్‌సభ నియోజకవర్గం నుండి బీఎస్‌పీ అభ్యర్థిగా పోటీ చేసి సమీప ప్రత్యర్థి బీజేపీ అభ్యర్థి శరద్ త్రిపాఠిపై 29,496 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. 

భీష్మ శంకర్ తివారీ 2014 లోక్‌సభ ఎన్నికలలో సంత్ కబీర్ నగర్ లోక్‌సభ నియోజకవర్గం నుండి బీఎస్‌పీ అభ్యర్థిగా పోటీ చేసి సమీప ప్రత్యర్థి బీజేపీ అభ్యర్థి శరద్ త్రిపాఠి చేతిలో 97,978 ఓట్ల తేడాతో ఓడిపోయాడు. ఆయన 2019 లోక్‌సభ ఎన్నికలలో బీఎస్‌పీ అభ్యర్థిగా పోటీ చేసి సమీప ప్రత్యర్థి బీజేపీ అభ్యర్థి ప్రవీణ్ కుమార్ నిషాద్ చేతిలో 35749 ఓట్ల తేడాతో ఓడిపోయాడు.

భీష్మ శంకర్ తివారీ ఆ తరువాత 2021లో సమాజ్ వాదీ పార్టీలో చేరి 2024 లోక్‌సభ ఎన్నికలలో దొమరియాగంజ్ లోక్‌సభ నియోజకవర్గం నుండి ఎస్‌పీ అభ్యర్థిగా పోటీ చేసి సమీప ప్రత్యర్థి బీజేపీ అభ్యర్థి జగదాంబిక పాల్ చేతిలో42,728 ఓట్ల తేడాతో ఓడిపోయాడు.

మూలాలు 	 

వర్గం:1960 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:15వ లోక్‌సభ సభ్యులు
వర్గం:14వ లోక్‌సభ సభ్యులు